rejauldu/bengali-wikipedia huggingface dataset:
পিটার উইলিস্টন শোর (; জন্ম ১৪ই আগস্ট, ১৯৫৯) একজন মার্কিন গণিতবিদ যিনি কোয়ান্টাম পরিগণনার উপরে গবেষণাকর্মের জন্য পরিচিত। বিশেষ করে তিনি শোরের কলনবিধি-র (অ্যালগোরিদম) স্রষ্টা হিসেবে বিশেষভাবে খ্যাত। ধ্রুপদী পরিগণক যন্ত্রে (কম্পিউটার) অদ্যাবধি-জ্ঞাত শ্রেষ্ঠ যে কলনবিধিটি রয়েছে, তার তুলনায় শোরের এই কোয়ান্টাম কলনবিধিটি পূর্ণসংখ্যার উৎপাদক নির্ণয়ের কাজটি সূচকীয় দ্রুতগতিতে সম্পাদন করতে পারে। তিনি ২০০৩ সাল থেকে ম্যাসাচুসেটস ইনস্টিটিউট অভ টেকনোলজিতে ফলিত গণিতের অধ্যাপক হিসেবে কাজ করছেন।   আরও দেখুন বিজড়নের সহায়তাপ্রাপ্ত ধ্রুপদী ধারণক্ষমতা  কেলারের অনুমান  স্থিতিকারক সংকেত  কোয়ান্টাম ধারণক্ষমতা    তথ্যসূত্র    বহিঃসংযোগ  . Peter Shor's Home Page at MIT. Quantum Computing Expert Peter Shor Receives Carnegie Mellon's 1998 Dickson Prize in Science.  The story of Shor's algorithm — Youtube.  বক্তৃতা ও প্যানেল Video of "Harnessing Quantum Physics", Peter Shor's panel discussion with Ignacio Cirac, Michele Mosca, Avi Wigderson, Daniel Gottesman and Dorit Aharonov, at the Quantum to Cosmos festival  বিষয়শ্রেণী:মার্কিন কম্পিউটার বিজ্ঞানী বিষয়শ্রেণী:মার্কিন তাত্ত্বিক কম্পিউটার বিজ্ঞানী বিষয়শ্রেণী:১৯৫৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ম্যাকার্থার বৃত্তিধারী গবেষক বিষয়শ্রেণী:২০১৯-এ অ্যাসোসিয়েশন ফর কম্পিউটিং মেশিনারি-র বিশিষ্ট সভ্য বিষয়শ্রেণী:মার্কিন গণিত সমাজের বিশিষ্ট সভ্য বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:গ্যোডেল পুরস্কার বিজয়ী বিষয়শ্রেণী:নেভানলিনা পুরস্কার বিজয়ী বিষয়শ্রেণী:পাটনাম বৃত্তিধারী গবেষক বিষয়শ্রেণী:ক্যালিফোর্নিয়ার বিজ্ঞানী বিষয়শ্রেণী:ক্যালিফোর্নিয়া ইনস্টিটিউট অভ টেকনোলজির প্রাক্তন শিক্ষার্থী বিষয়শ্রেণী:ম্যাসাচুসেটস ইনস্টিটিউট অভ টেকনোলজির স্কুল অভ সায়েন্সের প্রাক্তন শিক্ষার্থী বিষয়শ্রেণী:ট্যামালপেইস উচ্চ বিদ্যালয়ের প্রাক্তন শিক্ষার্থী বিষয়শ্রেণী:আন্তর্জাতিক গণিত অলিম্পিয়াডে অংশগ্রহণকারী বিষয়শ্রেণী:২০শ শতাব্দীর মার্কিন প্রকৌশলী বিষয়শ্রেণী:২১শ শতাব্দীর মার্কিন প্রকৌশলী বিষয়শ্রেণী:২০শ শতাব্দীর মার্কিন গণিতবিদ বিষয়শ্রেণী:২১শ শতাব্দীর মার্কিন গণিতবিদ বিষয়শ্রেণী:২০শ শতাব্দীর মার্কিন বিজ্ঞানী বিষয়শ্রেণী:২১শ শতাব্দীর মার্কিন বিজ্ঞানী বিষয়শ্রেণী:কোয়ান্টাম তথ্য বিজ্ঞানী বিষয়শ্রেণী:এমআইটি-তে তত্ত্বীয় পদার্থবিজ্ঞানের শিক্ষক
আবদুর রহমান (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। দৈনিক প্রথম আলো, "তোমাদের এ ঋণ শোধ হবে না" | তারিখ: ২১-০৯-২০১১   জন্ম ও শিক্ষাজীবন  আবদুর রহমানের জন্ম হবিগঞ্জ জেলার মাধবপুর উপজেলার জগদীশপুর ইউনিয়নের বড় ধলিয়া গ্রামে। তার বাবার নাম আবদুর রহিম চৌধুরী এবং মায়ের নাম ফুলবানু। তার স্ত্রীর নাম সামসুন্নাহার বেগম। তার এক ছেলে, এক মেয়ে।    কর্মজীবন  পাকিস্তান সেনাবাহিনীতে চাকরি করতেন আবদুর রহমান। ১৯৭১ সালে কর্মরত ছিলেন প্রথম ইস্ট বেঙ্গল রেজিমেন্টে। যশোর সেনানিবাসে আক্রান্ত হওয়ার পর সেখান থেকে পালিয়ে যান। পরে দলের কাউকে খুঁজে না পেয়ে নিজ এলাকা হবিগঞ্জে এসে দ্বিতীয় ইস্ট বেঙ্গল রেজিমেন্টের সঙ্গে যোগ দেন। পরে তাকে ১১ ইস্ট বেঙ্গল রেজিমেন্টে অন্তর্ভুক্ত করা হয়। যুদ্ধ করেন শাহজীবাজার, মাধবপুর, হরষপুর, আখাউড়া, ভৈরব, আশুগঞ্জসহ বিভিন্ন স্থানে।   মুক্তিযুদ্ধে ভূমিকা  ১৯৭১ সালের ৬ বা ৭ মে ভোরে আবদুর রহমান একজন সহযোদ্ধাকে সঙ্গে নিয়ে হবিগঞ্জের তেলিয়াপাড়ার নিজেদের প্রতিরক্ষা অবস্থান থেকে বেরিয়ে পড়েন রেকি করার উদ্দেশ্যে। বেলা ১১টায় সেখানে ফিরে এসে দেখেন, চারদিক লন্ডভন্ড। কোনো সাড়াশব্দ নেই। পড়ে আছে কয়েকজন সহযোদ্ধার রক্তাক্ত নিথর দেহ। এ অবস্থা দেখে আবদুর রহমান শিউরে উঠলেন। কিছুটা হতবুদ্ধিও হয়ে পড়লেন। এমন ঘটনার মুখোমুখি হবেন ভাবতেই পারেননি। বুঝতে পারলেন, শত্রু পাকিস্তানি সেনাদের আকস্মিক আক্রমণেই এ অবস্থা হয়েছে। তারপর সতর্ক হলেন। ভাবলেন, পাকিস্তানি সেনারা নিশ্চয় আশপাশে আছে। তাকে এখান থেকে দ্রুত সরে পড়তে হবে। সঙ্গে থাকা সহযোদ্ধা পালিয়ে গেছেন। তিনি সরে পড়ার সুযোগ আর পেলেন না। পড়ে গেলেন এক পাকিস্তানি সেনার সামনে। ওই পাকিস্তানি সেনা তাকে থামার নির্দেশ দিল। তখন মনে হলো এই পাকিস্তানি সেনার গুলিতে মরার চেয়ে নিজের পিস্তলের গুলিতে নিজেকে আত্মাহুতি দেওয়াও অনেক ভালো। তারপর নিমেষে নিজের কাছে থাকা পিস্তল বের করে কী মনে করে গুলি করেন ওই পাকিস্তানি সেনাকেই। মাটিতে লুটিয়ে পড়ল পাকিস্তানি সেনা। এ ঘটনায় তার সাহস ও মনোবল বেড়ে গেল। ভাবলেন, মরতে যখন হবেই, আরও কয়েকজনকে মেরেই মরি। গুলির শব্দ শুনে সেখানে এগিয়ে এল আরও দুজন পাকিস্তানি সেনা। তারা কিছু বুঝে ওঠার আগেই গুলি করলেন। অব্যর্থ নিশানা; দুই পাকিস্তানি সেনাই লুটিয়ে পড়ল মাটিতে। এরপর দ্রুত অবস্থান নিলেন সেখানকার এক বাংকারে। বাকি পাকিস্তানি সেনারা ছিল বেশ দূরে। পরিস্থিতি তার সহায় হলো। ওই বাংকারে ছিল একটি মেশিনগান। তাতে গুলিভর্তি চেন লাগানো। সেই মেশিনগান দিয়ে তিনি গুলি করতে থাকলেন। তখন পাকিস্তানি সেনারা দৌড়াদৌড়ি করে পিছিয়ে যেতে থাকল। তিন-চারজন মাটিতে লুটিয়ে পড়ল। আকস্মিক এ ঘটনায় পাকিস্তানি সেনারাও হতভম্ভ। এরই ফাঁকে ওয়্যারলেসে তিনি যোগাযোগ করলেন তার অধিনায়কের সঙ্গে। অধিনায়ক তাকে নির্দেশ দেন দ্রুত ওই স্থান থেকে সরে পড়ার। তিনি অধিনায়কের কাছে অনুরোধ করেন গোলা ছোড়ার। সহযোদ্ধারা তিন ইঞ্চি মর্টারের গোলা পাকিস্তানি সেনাদের ওপর নিক্ষেপ করতে থাকেন। এ সুযোগে তিনি দ্রুত ক্রলিং করে পশ্চাদপসরণ করেন। সীমান্তের কাছাকাছি পৌঁছার পর সহযোদ্ধারা তাকে ভারতে নিয়ে যান। সেদিন আলৌকিক ভাবে বেঁচে যান তিনি।    পুরস্কার ও সম্মাননা   বীর বিক্রম   তথ্যসূত্র    বহিঃসংযোগ   বিষয়শ্রেণী:বীর বিক্রম বিষয়শ্রেণী:জন্মের সাল অজানা বিষয়শ্রেণী:জীবিত ব্যক্তি
বাংলা রক ব্যান্ড শিরোনামহীনের ডিস্কোগ্রাফি, পাঁচটি স্টুডিও অ্যালবাম, সাটি মিশ্র-অ্যালবাম, দু্ইটি চলচ্চিত্রের স্কোর এবং পাঁচটি একক গানের সমন্বয়ে গঠিত।  ১৯৯৬ সালে গঠিত, শিরোনামহীন ব্যান্ড প্রাথমিকভাবে তাদের প্রোগ্রেসিভ রক সঙ্গীতর জন্যে বাংলা রক সঙ্গীতে স্বীকৃতি অর্জন করে।  অ্যালবাম স্টুডিও অ্যালবাম  শিরোনাম অ্যালবামের বিস্তারিত সূত্র জাহাজী   মুক্তির তারিখ: ১ নভেম্বর, ২০০৪  শব্দধারণকেন্দ্র: জি-সিরিজ  বিন্যাস: সিডি, ডিজিটাল ডাউনলোড  ইচ্ছে ঘুড়ি   মুক্তির তারিখ: ১ জানুয়ারি ২০০৬  শব্দধারণকেন্দ্র: জি-সিরিজ  বিন্যাস: সিডি, ডিজিটাল ডাউনলোড  বন্ধ জানালা   মুক্তির তারিখ: ১৩ এপ্রিল ২০০৯  শব্দধারণকেন্দ্র: অগ্নিবীণা/জি-সিরিজ  বিন্যাস: সিডি, ডিজিটাল ডাউনলোড  শিরোনামহীন রবীন্দ্রনাথ   মুক্তির তারিখ: ২০১০  শব্দধারণকেন্দ্র: লেজার ভিশন  বিন্যাস: সিডি, ডিজিটাল ডাউনলোড  শিরোনামহীন   মুক্তির তারিখ: ১৯ জুলাই ২০১৩  শব্দধারণকেন্দ্র: ইনকার্সন মিউজিক  বিন্যাস: সিডি, ডিজিটাল ডাউনলোড   লাইভ অ্যালবাম  শিরোনাম অ্যালবামের বিস্তারিত সূত্র দা অনলি হেডলাইনার   মুক্তির তারিখ: ৮ সেপ্টেম্বর ২০২২  বিন্যাস: ডিজিটাল ডাউনলোড  মিশ্র-অ্যালবাম  শিরোনাম অ্যালবামের বিস্তারিত গানের তালিকা সূত্র স্বপ্নচূড়া ২   মুক্তির তারিখ: ২০০৬  শব্দধারণকেন্দ্র: জি-সিরিজ  বিন্যাস: সিডি, ডিজিটাল ডাউনলোড ৩. "গোধুলি" (০:০০)  স্বপ্নচূড়া ৩   মুক্তির তারিখ: ২০০৭  শব্দধারণকেন্দ্র: জি-সিরিজ  বিন্যাস: সিডি, ডিজিটাল ডাউনলোড ৩. "ট্রেন" (৩:১৬)   নিয়ন আলোয় স্বাগতম   মুক্তির তারিখ: ১ জানুয়ারি ২০০৭  শব্দধারণকেন্দ্র: জি-সিরিজ  বিন্যাস: সিডি, ডিজিটাল ডাউনলোড ৩. "মুঠোফোন" (৪:৪৭)   বন্ধুতা   মুক্তির তারিখ: ২০০৮  শব্দধারণকেন্দ্র:   বিন্যাস: সিডি, ডিজিটাল ডাউনলোড ১৩. "মুঠোফোন"   রক ১০১   মুক্তির তারিখ: ২০০৮  শব্দধারণকেন্দ্র:   বিন্যাস: সিডি, ডিজিটাল ডাউনলোড ৪. "কফি  হাউস" (৪:৪৭)    জয়ধ্বনি   মুক্তির তারিখ: ২০১২  শব্দধারণকেন্দ্র:   বিন্যাস: সিডি, ডিজিটাল ডাউনলোড # "বিজয় শপথ"   গর্জে উঠো বাংলাদেশ   মুক্তির তারিখ: ২০১২  শব্দধারণকেন্দ্র:   বিন্যাস: সিডি, ডিজিটাল ডাউনলোড ৪. "বুক থাক বাংলাদেশ" (৩:৪৫)   একক  শিরোনাম অ্যালবামের বিস্তারিত সূত্র "চিঠি"   মুক্তির তারিখ: ২০০৯  শব্দধারণকেন্দ্র:   বিন্যাস: ডিজিটাল ডাউনলোড ইউএনডিপি ওয়াক দ্য ওয়ার্ল্ড প্রচারণাপরে শিরোনামহীন শিরোনামহীন (২০১৩) অ্যালবামে সংকলিত "জাদুকর"   মুক্তির তারিখ: ৭ ডিসেম্বর ২০১৭  শব্দধারণকেন্দ্র:   বিন্যাস: ইউটিউব   "বোহেমিয়ান" মুক্তির তারিখ: ৭ জানুয়ারি ২০১৮  শব্দধারণকেন্দ্র:  বিন্যাস: ইউটিউব  "বারুদ সমুদ্র" মুক্তির তারিখ: ৮ মার্চ ২০১৮  শব্দধারণকেন্দ্র:  বিন্যাস: ইউটিউব   "এই অবেলায়" মুক্তির তারিখ: ৩০ মে ২০১৯  শব্দধারণকেন্দ্র:  বিন্যাস: ইউটিউব  "কাশফুলের শহর দেখা " মুক্তির তারিখ: ০৭ মে ২০২১  শব্দধারণকেন্দ্র:  বিন্যাস: ইউটিউব   চলচ্চিত্রের স্কোর  শিরোনাম অ্যালবামের বিস্তারিত সূত্র "পদ্ম পাতার জল"    চলচ্চিত্র: পদ্ম পাতার জল ( ২০১৫)  পরিচালনা: তন্ময় তানসেন  "এ রাতে"    চলচ্চিত্র: আমরা একটা সিনেমা বানাবো ( ২০১৯)  পরিচালনা: আশরাফ শিশির   তথ্যসূত্র  বহিঃসংযোগ  প্রাতিষ্ঠানিক ওয়েবসাইট         বিষয়শ্রেণী:রক সঙ্গীত দলের ডিস্কোগ্রাফি
“জলবায়ু পরিবর্তন, জ্বালানী শক্তির সুরক্ষা এবং পরিচ্ছন্নতা উন্নয়ন সম্পর্কিত সিডনি এপিইসি নেতাদের ঘোষণা” টি ৮ সেপ্টেম্বর,২০০৭ এ  এপিইসি অস্ট্রেলিয়া, ২০০৭ সম্মেলনে গৃহীত হয়। Sydney Declaration on Climate Change and Energy, Sydney Morning Herald, 9 September 2007. See also Leaders Statement (PDF) Accessed 12 September 2008  চুক্তিটি, প্রতি ইউনিট জিডিপি তে শক্তির কর্মদক্ষতা বৃদ্ধির পাশাপাশি বিভিন্ন এলাকায় বনাঞ্চল বর্ধনকে উৎসাহিত করার মতো উচ্চাভিলাসী লক্ষ্যের প্রতি স্বাক্ষরকারীদের আগ্রহ তুলে ধরে। এপিইসি-র বৃহৎ এলাকার জন্য উচ্চাকাঙ্ক্ষী প্রথম লক্ষ্যটি হলো শক্তির ব্যবহার ২০৩০ সালের মধ্যে ২০০৫ সালের তুলনায় ২৫% কমিয়ে আনা এবং পরবর্তী লক্ষ্য ছিল.২০২০ সালের তুলনায় এর আওতাধীন এলাকাগুলোর বনাঞ্চলের পরিমান ২০০,০০০ বর্গ কিলোমিটার বৃদ্ধি করা। APEC climate agreement a 'diplomatic breakthrough, The Age, 9 September 2007. Accessed 12 September 2008   সমালোচনা  উন্নত দেশগুলোর উপর গ্রীন হাউস গ্যাস নির্গমন এর বিষয়ে বাধ্যতামূলক লক্ষ্য স্থাপন না করায় পরিবেশ এভং জলবায়ু সংক্রান্ত বিভিন্ন সংগঠন যেমন গ্রীনপীস, অস্ট্রালিয়ান কন্সার্ভেশন ফাউন্ডেশন এবং ক্লাইমেট অ্যাকশন নেটওয়ার্ক এই চুক্তিটির সমালোচনা করেছে এবং ঘোষণাটি একটি লোক দেখানো রাজনৈতিক চাল ছাড়া কিছুই ছিল না বলে দাবি করে। Govt, green groups face off over Sydney Declaration ABC News, 9 September 2007. Accessed 12 September 2008Greenpeace media release, APEC declaration a Sydney distraction from action on climate change , Greenpeace website, 8 September 2007. Accessed 12 September 2008  গ্রীনপীস এর দাবি অনুযায়ী, অস্ট্রেলিয়ার পররাষ্ট্র মন্ত্রী আলেক্সান্ডার ডাওনার ২০০৭ সালের এপ্রিলে, মেলবোর্নে সংঘটিত এপিইসি-র এক আলোচনা সভায় উল্লেখ করেছেন যে, চুক্তির উচ্চাভিলাসী লক্ষ্যগুলো “কখনোই প্রকৃত লক্ষ্য ছিল না” বরং “লোক দেখানো রাজনৈ্তিক পদক্ষেপ” ছিল। Liz Micnchin, Q: When is a stunt not a stunt? A: When the boss likes the idea, The Age, 7 September 2007. Accessed 12 September 2008 গ্রীনপীসের এক মুখপাত্র, এপিইসি-র ঘোষণাটির নাম পাল্টে জলবায়ু পরিবর্তনে ““সিডনী ধংস”” নামকরন করা উচিত বলে মত প্রকাশ করেন। Adam Gartrell, Greenpeace slams APEC climate pact, Herald Sun, 8 September 2007. Accessed 12 September 2008  অস্ট্রালিয়ান কন্সার্ভেশন ফাউন্ডেশন এর মত অনুযায়ী, ঘোষণাটি “অত্যন্ত দুর্বল”। তারা আরও বলেন, “ঘোষণাটি জলবায়ু পরিবর্তন সংক্রান্ত আন্তর্জাতিক সম্মেলনের ব্যাপারে কোনো প্রকার অগ্রগতি ঘটায়নি”। "Australian Conservation Foundation Meadia Release, APEC’s Sydney Declaration is weak on climate   Australian Conservation Foundation website, 8 September 2007. Accessed 12 September 2008   তথ্যসূত্র   বিষয়শ্রেণী:জলবায়ু পরিবর্তন নিরসন বিষয়শ্রেণী:পরিবেশমূলক চুক্তি বিষয়শ্রেণী:জলবায়ু পরিবর্তন নীতি বিষয়শ্রেণী:২০০৭-এ গৃহীত চুক্তি বিষয়শ্রেণী:২০০৭-এ অস্ট্রেলিয়া বিষয়শ্রেণী:২০০৭-এ পরিবেশ বিষয়শ্রেণী:পরিবেশগত চুক্তি
মহাজাগতিক স্ফীতিশীলতা (Cosmic inflation) বলতে এমন একটি ধারণাকে বুঝায় যা অনুসারে এই জায়মান মহাবিশ্ব exponential বৃদ্ধির একটি দশার মধ্য দিয়ে অতিক্রম করছে এবং এই বৃদ্ধি বা সম্প্রসারণের চালিকা শক্তি হচ্ছে ঋণাত্মক-চাপ শূন্য শক্তি ঘনত্ব।Liddle and Lyth (2000) and Mukhanov (2005) are recent cosmology textbooks with extensive discussions of inflation. Kolb and Turner (1988) and Linde (1990) miss some recent developments, but are still widely used. Peebles (1993) provides a technical discussion with historical context. Recent review articles are Lyth and Riotto (1999) and Linde (2005). Guth (1997) and Hawking (1998) give popular introductions to inflation with historical remarks. এই সম্প্রসারণকে মেনে নিলে এটিও মেনে নিতে হয় যে, মহাবিশ্ব একটি অতি ক্ষুদ্র এবং কসালভাবে সংযুক্ত অঞ্চল থেকে বর্তমানের অবস্থা প্রাপ্ত হয়েছে।   আরও দেখুন    মন্তব্য    বহিঃসংযোগ   Was Cosmic Inflation The 'Bang' Of The Big Bang?, by Alan Guth, 1997  An Introduction to Cosmological Inflation by Andrew Liddle, 1999  update 2004 by Andrew Liddle  hep-ph/0309238 Laura Covi: Status of observational cosmology and inflation  hep-th/0311040 David H. Lyth: Which is the best inflation model?  The Growth of Inflation Symmetry, December 2004   Guth's logbook showing the original idea  WMAP Bolsters Case for Cosmic Inflation, March 2006  NASA March 2006 WMAP press release   বিষয়শ্রেণী:মহাজাগতিক স্ফীতিশীলতা বিষয়শ্রেণী:ভৌত বিশ্বতত্ত্ব বিষয়শ্রেণী:জ্যোতির্বৈজ্ঞানিক ঘটনা বিষয়শ্রেণী:১৯৮০-এ বিজ্ঞান
ফ্যাতাড়ু হল বাঙালি সাহিত্যিক নবারুণ ভট্টাচার্য সৃষ্ট জনপ্রিয় কাল্পনিক চরিত্র।   বাংলা সাহিত্যে ফ্যাতাড়ুর আবির্ভাব  নবারুণ ভট্টাচার্যের ছোটগল্প ফ্যাতাড়ু তে দুজন ফ্যাতাড়ুর কথা বলা আছে। মদন ও ডি.এস। পরবর্তী ছোটগল্প ও উপন্যাসে পুরন্দর ভাটের উদয় হয়। তিনি পেশায় কবি। ফ্যাতাড়ুরা উড়তে পারে এবং যাদের মন্ত্র হল ফ্যাঁত ফ্যাঁত সাঁই সাঁই। এই মন্ত্রবলে ফ্যাতাড়ুরা উড়ে গিয়ে হানা দেয় কখোনো আই পি এল খেলা চলাকালীন, কালোবাজারিদের ভয় দেখাতে, ভন্ড-প্রগতিশীল সাহিত্যিকের মুখোশ খুলতে, অনুষ্ঠান পন্ড বা জোচ্চোরের বিয়ে ভন্ডুল করতে।  ফ্যাতাড়ুরা কখোনো অনৈতিক কাজ করেনা তারা বঞ্চিত হতভাগ্য মানুষের প্রতিনিধি এমনটাই নবারুণ মনে করেন। "আমি নিজেকে প্রান্তিক বলে মনে করি এবং এতে আমার কিছু এসে যায়না। রিয়েল লাইফে ফ্যাতাড়ুর মত প্রথা ভাঙ্গতে তো পারিনা, তাই ফ্যাতাড়ুদের সৃষ্টি করি"   সাহিত্যের নতুন ধারা  বাংলা সাহিত্যে ফ্যাতাড়ুর আবির্ভাব এক নতুন ধারার সৃষ্টি করেছে এমনটাই মনে করেন বিশেষজ্ঞরা। সাহিত্যের চিরাচরিত নিয়ম ভাঙ্গা নবারুনের ফ্যাতাড়ুরা ভাষা ব্যবহারে সাহসী, আচরনে নির্ভীক। কাঙাল মালসাট উপন্যাসে ইতিহাস ও বহুমাত্রিক রাজনীতির সংমিশ্রণ ঘটেছে। ফ্যাতাড়ুদের নিয়ে দুটি ছোটগল্প সংকলন প্রকাশিত হয়েছে ১) ফ্যাতাড়ুর বোম্বাচাক ২) ফ্যাতাড়ুর কুম্ভীপাক। নবারুন ভট্টাচার্যের তিনটি উপন্যাসে ফ্যাতাড়ুদের কথা পাওয়া যায়। কাঙাল মালসাট, মসোলিয়ম ও মবলগে নভেল।   সিনেমায় ফ্যাতাড়ু  কাঙ্গাল মালসাট চলচ্চিত্রায়িত হয়েছে সুমন মুখোপাধ্যায়ের পরিচালনায়। অভিনয় করেছেন কবীর সুমন, কৌশিক গঙ্গোপাধ্যায়, শান্তিলাল মুখার্জী প্রমুখ। এছাড়াও বিভিন্ন থিয়েটার গ্রুপ ফ্যাতাড়ুর নানা গল্পের নাট্যরূপায়ন করেছেন।  ২০১৩ সালে, সিনেমাটির পাশাপাশি সপ্তর্ষি প্রকাশন থেকে কাঙাল মালসাটকে ভিত্তি করে মধুজা মুখার্জির রচিত একই নামের একটি গ্রাফিক নভেল প্রকাশিত হয়।   তথ্যসূত্র   বিষয়শ্রেণী:কাল্পনিক বাঙালি ব্যক্তি বিষয়শ্রেণী:কাল্পনিক ভারতীয় ব্যক্তি বিষয়শ্রেণী:কলকাতার সংস্কৃতি বিষয়শ্রেণী:জাদুবাস্তবতাবাদ উপন্যাস
thumb|নাসার তোলা এই ছবিতে দেখতে পাওয়া মহাকাশীয় বস্তুটিকে রকেটের একটি ধ্বংসাবশেষ হিসাবে বর্ণনা করা হলেও, ষড়যন্ত্রকারী তত্ত্বের প্রবক্তারা দাবি করে বস্তুটি বহির্জাগতিক উপগ্রহ "ব্ল্যাক নাইট" হতে পারে ষড়যন্ত্র মতবাদ অনুসারে, ব্ল্যাক নাইট স্যাটেলাইট () হলো একটি রহস্যময় কৃত্রিম উপগ্রহ, যা পৃথিবীর মেরু কক্ষপথের কাছে পরিভ্রমণ করছে। কিছু প্রবক্তারা দাবি করে যে, এটি একটি বহির্জাগতিক বস্তু যার বয়স হবে প্রায় ১৩,০০০ বছর। সমালোচকরা এবং মূলধারার শিক্ষাবিদরা একে একটি ষড়যন্ত্র তত্ত্ব এবং পুরাণকথা বলে অভিহিত করেছেন যা বিভিন্ন সম্পর্কহীন গল্পসমূহের সম্মিলন তৈরি হয়েছে। বিশেষজ্ঞদের মতে, ১৯৯৮ সালে নাসার তোলা ব্ল্যাক নাইট স্যাটেলাইট ছবিটি হচ্ছে ইভিএ মিশনের সময় হারিয়ে যাওয়া তাপ-প্রতিবন্ধক কম্বল বা থারমাল ব্ল্যাঙ্কেট।   ইতিহাস  ইউএফও তাত্ত্বিকদের মতে, "ব্ল্যাক নাইট" হচ্ছে একটি বহির্জাগতিক উপগ্রহ, যা প্রায় ১৩,০০০ বছর ধরে পৃথিবীর কক্ষপথে পরিভ্রমণ করেছে। তবে "স্যাটেলাইট" এর গল্পটি সম্ভবত বিভিন্ন বস্তু এবং তাদের ব্যাখ্যা সম্পর্কে বেশ কয়েকটি বিচ্ছিন্ন গল্পের সংমিশ্রণ, সেগুলোর সবকটি স্বাধীনভাবে নথিভুক্ত করা হয়েছে এবং তাদের প্রথম প্রকাশের সময় ব্ল্যাক নাইট শব্দটি ব্যবহার করা হয়নি। উত্তর আয়ারল্যান্ডের অ্যামাগ প্লানেটারিয়ামের সিনিয়র শিক্ষা সমর্থন কর্মকর্তা মার্টিনা রেডপ্যাথের এই তত্ত্বের বিরোধিতা করে বলেছেন:  ব্ল্যাক নাইট কিংবদন্তির উৎপত্তি হয় ১৮৯৯ সালে নিকোলা টেসলার এক বেতার পরীক্ষায় সময়, যখন তিনি প্রাকৃতিক বহির্জাগতিক উৎসের পুনরাবৃত্তি শোনেন। ১৯২৮ সালে নরওয়ের অসলোর একজন শৌখিন বেতার অপারেটর ইয়োর্গেন হালস প্রথম দীর্ঘ বিলম্বিত প্রতিধ্বনি শুনতে পান। ডেইলি এক্সপ্রেস জানায়, “১৮৯৯ এবং ১৯২৮ সালের শব্দসমূহ একটি রহস্যই থেকে যায়, কিন্তু বিজ্ঞানীদের মতে সম্ভাব্য কারণ এখন পর্যন্ত বহির্জাগতিক উপগ্রহকে অন্তর্ভুক্ত করে না।” স্কেপটোইড পডকাস্টের সময় ব্রায়ান দান্নিং দেখায় যে, টেসলা এর ১৮৯৯ সালের রেডিও সংকেত বৈশিষ্ট্যাবলী ছিল পালসার, যা পরবর্তীতে ১৯৬৮ সালে আবিষ্কৃত হয়।  ১৯৫৪ সালে, ইউএফও গবেষক ডোনাল্ড কিহো সংবাদপত্রকে বলেছিলেন যে মার্কিন যুক্তরাষ্ট্রের বিমান বাহিনী রিপোর্ট করেছিল, যে পৃথিবী প্রদক্ষিণকারী দুটি উপগ্রহ শনাক্ত করা হয়েছে। সে সময় কোনো দেশের কাছে কৃত্রিম উপগ্রহ উৎক্ষেপণের প্রযুক্তি ছিল না। সন্দেহবাদীরা উল্লেখ করেছিল যে কিহো সেই সময়ে একটি ইউএফও বই প্রচার করছিলেন, এবং খবরগুলো সম্ভবত "ব্যাঙ্গাত্মকভাবে" লেখা ছিল এবং গুরুত্বের সাথে নেওয়া হয় নি।   তথ্যসূত্র   বিষয়শ্রেণী:অভিযুক্ত অউব সম্পর্কিত সত্ত্বাসমূহ বিষয়শ্রেণী:উপগ্রহ
দ্য ওরাকল অফ রিজন বা ফিলোসফি ভিন্ডিকেটেড ছিল ব্রিটেনে প্রকাশিত বিশ্বের সর্বপ্রথম প্রকাশ্য নাস্তিক সাময়িকী। এটি ১৮৪১ সালে চার্লস সাউথওয়েল, উইলিয়াম চিল্টন এবং জন ফিল্ড দ্বারা প্রতিষ্ঠিত হয়েছিল এবং ১৮৪৩ সাল পর্যন্ত স্থায়ী হয়েছিল। এর বেশ কয়েকজন সম্পাদককে ধর্মনিন্দার জন্য কারারুদ্ধ করা হয়েছিল, কারণ তখনকার আইন অনুযায়ী মুক্তচিন্তা অবৈধ ছিল।According to Stein (1985, p.635), the Oracle was the "first openly atheistic magazine ever published in English (and perhaps in any language)." Edward Royle, however, said that it "should be more accurately viewed as only one of a number of similar papers which were produced both in the years of social tension following the Napoleonic wars and again in the 'hungry forties'. What set the Oracle apart from its contemporaries was not its message but its language." (Royle 1974, p.75).According to Holyoake (1906, p.142), the "Defiant syndicate of four" responsible for the Oracle consisted of Southwell, Holyoake, Ryall and Chilton. Field is named in Royle 1974, p.72. The Oracle of Reason was published by "Field, Southwell and Co."    তথ্যসূত্র   বিষয়শ্রেণী:নাস্তিক প্রকাশনা বিষয়শ্রেণী:সাময়িকী  বিষয়শ্রেণী:১৮৪১-এ প্রতিষ্ঠিত প্রকাশনা বিষয়শ্রেণী:যুক্তরাজ্যে প্রকাশনা
জন নিকোলাস ফাজাকারলে (৭ মার্চ ১৭৮৭ - ১৬ জুলাই ১৮৫২) একজন ব্রিটিশ হুইগ রাজনীতিবিদ ছিলেন। তিনি লিঙ্কন (১৮১২-১৮), গ্রেট গ্রিমসবি (১৮১৮-২০), ট্যাভিস্টক (১৮২০), লিঙ্কন আবার (১৮২৬-৩০) এবং পিটারবোরো সিটি (১৮৩০-৪১) এর সংসদ সদস্য ছিলেন।   কর্মজীবন  তিনি ১৮১২ সালের সাধারণ নির্বাচনে লিংকনের হয়ে সংসদ সদস্য (এমপি) হিসাবে নির্বাচিত হন,  এবং ১৮১৮ সালের সাধারণ নির্বাচন পর্যন্ত এই আসনটি অধিষ্ঠিত করেন, যখন তিনি গ্রেট গ্রিমসবির হয়ে ফিরে আসেন। ১৮২০ সালের সাধারণ নির্বাচন পর্যন্ত তিনি এই আসনটি ধরে রেখেছিলেন, যখন ট্যাভিস্টককে ফিরিয়ে দেওয়া হয়েছিল,Stooks Smith, page 76 কিন্তু তিনি দুই মাস পরে, ১৮২০ সালের মে মাসে, চিলটার্ন হানড্রেডস নিয়ে তার আসন থেকে পদত্যাগ করেন ।  ১৮২৬ সালের সাধারণ নির্বাচনে লিংকনের এমপি হিসেবে ফিরে আসার পর ফাজাকারলি ছয় বছরের অনুপস্থিতির পর কমন্সে ফিরে আসেন।  তিনি ১৮৩০ সালের নির্বাচনে এই আসনে প্রতিদ্বন্দ্বিতা করেননি, কিন্তু ১৮৩০ সালে পিটারবোরো সিটির এমপি হিসাবে একটি উপ-নির্বাচনে ফিরে আসেন। তিনি ১৮৪১ সালের নির্বাচন পর্যন্ত পিটারবোরোতে বসেছিলেন, যখন তিনি সংসদ থেকে অবসর নেন।   নেপোলিয়নের সাথে সাক্ষাৎ  তিনি ১৮১৪ সালের শীতকালে এলবাতে লর্ড জন রাসেলের সাথে ফরাসি নেপোলিয়নের সম্রাটের সাথে দেখা করেছিলেন।https://www.britishmuseum.org/collection/term/BIOG139811https://www.historyofparliamentonline.org/volume/1790-1820/member/fazakerley-john-nicholas-evon   তথ্যসূত্র    বহিঃসংযোগ     বিষয়শ্রেণী:টাভিস্টকের যুক্তরাজ্যের সংসদ সদস্য বিষয়শ্রেণী:যুক্তরাজ্যের সংসদ সদস্য ১৮৩৭-১৮৪১ বিষয়শ্রেণী:যুক্তরাজ্যের সংসদ সদস্য ১৮৩৫-১৮৩৭ বিষয়শ্রেণী:যুক্তরাজ্যের সংসদ সদস্য ১৮৩২-১৮৩৫ বিষয়শ্রেণী:যুক্তরাজ্যের সংসদ সদস্য ১৮৩১-১৮৩২ বিষয়শ্রেণী:যুক্তরাজ্যের সংসদ সদস্য ১৮৩০-১৮৩১ বিষয়শ্রেণী:যুক্তরাজ্যের সংসদ সদস্য ১৮২৬-১৮৩০ বিষয়শ্রেণী:যুক্তরাজ্যের সংসদ সদস্য ১৮২০-১৮২৬ বিষয়শ্রেণী:যুক্তরাজ্যের সংসদ সদস্য ১৮১৮-১৮২০ বিষয়শ্রেণী:যুক্তরাজ্যের সংসদ সদস্য ১৮১২-১৮১৮ বিষয়শ্রেণী:ইংল্যান্ডের নির্বাচনী এলাকা থেকে হুইগ (ব্রিটিশ রাজনৈতিক দল) এর সংসদ সদস্য বিষয়শ্রেণী:১৮৫২-এ মৃত্যু বিষয়শ্রেণী:১৭৮৭-এ জন্ম বিষয়শ্রেণী:গ্রেট গ্রিমসবির যুক্তরাজ্যের সংসদ সদস্য
ভারতীয় প্রযুক্তিবিদ্যা প্রতিষ্ঠান জম্মু বা ইন্ডিয়ান ইনস্টিটিউট অব টেকনোলজি জম্মু (আইআইটি জম্মু) জম্মু ও কাশ্মীরে জম্মু শহরে অবস্থিত একটি সরকারি প্রযুক্তি বিশ্ববিদ্যালয়। ভারতের ইন্ডিয়ান ইনস্টিটিউট অব টেকনোলজিসমূহের মধ্যে একটি হিসাবে বিশ্ববিদ্যালয়টি ২০১৬ সালে অস্তিত্ব লাভ করে, যখন জম্মু ও কাশ্মীর সরকারের উচ্চশিক্ষা বিভাগ ও ভারত সরকারের মানব সম্পদ উন্নয়ন মন্ত্রকের (এমএইচআরডি) উচ্চ শিক্ষা বিভাগ মধ্যে একটি সমঝোতা স্মারক (এমওইউ) স্বাক্ষরিত হয়। জম্মু জেলার নাগরোটা তহসিলের জাগতি গ্রামে আইআইটি বিদ্যায়তন তৈরি করা হয়েছে।  তথ্যসূত্র  বহিঃসংযোগ    বিষয়শ্রেণী:জম্মুর (শহর) শিক্ষা বিষয়শ্রেণী:ভারতীয় প্রযুক্তিবিদ্যা প্রতিষ্ঠান বিষয়শ্রেণী:২০১৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০১৬-এ জম্মু ও কাশ্মীরে প্রতিষ্ঠিত বিষয়শ্রেণী:জম্মু বিভাগ
মাউন্ট এলিজাবেথ হাসপাতালপার্কওয়ে পান্তাইফ্রেমহীনভূগোলঅবস্থানসিঙ্গাপুরভৌগোলিক স্থানাঙ্ক ব্যবস্থা1°18′16.2″N 103°50′06.3″E﻿ / ﻿1.304500°N 103.835083°E﻿ / 1.304500; 103.835083Coordinates: 1°18′16.2″N 103°50′06.3″E﻿ / ﻿1.304500°N 103.835083°E﻿ / 1.304500; 103.835083কর্তৃপক্ষযত্ন ব্যবস্থাবেসরকারীসেবাস্ট্যান্ডার্ডজয়েন্ট কমিশন ইন্টারন্যাশনালজরুরী বিভাগহ্যাঁ দুর্ঘটনা এবং জরুরী অবস্থাবিছানা৩৪৫লিংকওয়েবসাইটwww.mountelizabeth.com.sgListsHospitals in Singapore মাউন্ট এলিজাবেথ হাসপাতাল বা সংক্ষেপে মাউন্ট ই নামে পরিচিত একটি ৩৪৫-শয্যার বেসরকারী হাসপাতাল। সিঙ্গাপুরের এই হাসপাতাল একটি বেসরকারী কোম্পানি, পার্কওয়ে হেলথ কোম্পানি কর্তৃক অধিকৃত ও পরিচালিত। ১৯৭৬ সালে নির্মাণ কাজ শুরু হওয়া এই হাসপাতাল প্রাতিষ্ঠানিকভাবে ১৯৭৯ সালের ৮ই ডিসেম্বরে যাত্রা শুরু করে। হাসপাতালটিতে একই সাথে হৃদরোগ, ক্যান্সার চিকিৎসা, কিডনি রোগ, স্নায়ুজনিত রোগসহ বিভিন্ন ধরনের সেবা প্রদান করা হয়। এছাড়াও এই হাসপাতালটি একই সাথে একাধিক অঙ্গ প্রতিস্থাপন করার অস্ত্রোপচার সম্পন্নে জন্য প্রসিদ্ধ। ১৯৯৫ সাল থেকে পার্কওয়ে হোল্ডিংস লিমিটেড হাসপাতালটির মালিকানা অধিকার করেছে।   সিঙ্গাপুরের মাউন্ট এলিজাবেথের অর্কার্ড সড়কে অবস্থিত এই হাসপাতাল জয়েন্ট কমিশন ইন্টারন্যাশনাল (জয়েন্ট কমিশন মার্কিন যুক্তরাষ্ট্রের একটি অলাভজনক স্বাস্থ্য সংস্থা) দ্বারা স্বীকৃত। সিঙ্গাপুরের প্রথম কোনো বেসরকারী হাসপাতাল হিসেবে এখানেই সর্বোপ্রথম ওপেন-হার্ট সার্জারি অস্ত্রোপচার করা হয় এবং আণবিক ঔষধ সেন্টার প্রতিষ্ঠা করা হয়। বিশেষজ্ঞ ডাক্তারের পাশাপাশি আধুনিক প্রযুক্তি ও তা ব্যবহারের জন্য প্রশিক্ষিত জনবল রয়েছে।  ব্রুনাই-এর রাজপরিবার হাসপাতালটিতে একটি রাজকীয় সুইট প্রতিষ্ঠা করেছিল। অবশ্য পরে এই রাজকীয় কক্ষটি অন্যান্য রোগীদের ব্যবহারের জন্যেও খুলে দেয়া হয়।  ২০১৬ সালের হিসাব মতে, হাসপাতালটিতে চার শয্যার ওয়ার্ডে একটি শয্যার জন্য প্রতিরাতে ২৭৬ মার্কিন ডলার গুণতে হয়। সম্পূর্ণ নিজস্ব রুমের খরচ রাত প্রতি ৬৪০ মার্কিন ডলার।  হাসপাতাল সংলগ্ন মাউন্ট এলিজাবেথ মেডিকেল সেন্টার (এমইএমসি) অবস্থিত। এই ক্লিনিকে শুধুমাত্র ব্যক্তিগত ডাক্তার কর্তৃক চিকিতসাসেবা প্রদান করা হয়। সিঙ্গাপুর মেডিকেল কাউন্সিল কর্তৃক স্বীকৃতিপ্রাপ্ত ডাক্তারেরাই শুধুমাত্র এই হাসপাতাল ও মেডিকেল সেন্টারে দায়িত্বপালন করতে পারেন। সব মিলিয়ে মোট ৩১টি বিষয়ের বিশেষজ্ঞ এই হাসপাতালে কর্মরত। স্নায়ুরোগ থেকে শুরু করে, হৃদরোগ, দন্তচিকিৎসা, পাকান্ত্রবিদ্যাসহ বিভিন্ন বিষয়ে বিশেষজ্ঞরা সেবা প্রদান করেন। রোগীর অবস্থা, ক্লিনিক ও বিশেষজ্ঞভেদে চিকিৎসা খরচ বিভিন্ন হয়।  সিঙ্গাপুর এবং দক্ষিণ-পূর্ব এশিয়ার রোগী ছাড়াও সারা বিশ্বে বিভিন্ন দেশ থেকে এই হাসপাতালে চিকিৎসাসেবা নিতে মানুষ আসে। হাসপাতালটির কর্মীরা ইন্দোনেশীয় ভাষা, রুশ ভাষা এবং মাওয় ভাষাতেও পারদর্শী। হাসপাতালের দ্বিতীয় তলায় ঔষধের দোকানপাট রয়েছে।  বাংলাদেশের একাধিক বরেণ্য ব্যক্তিত্ব বিভিন্ন সময় এই হাসপাতালের সেবা গ্রহণ করেছেন। ২০১৩ সালের ২০শে মার্চ বাংলাদেশের ১৯তম রাষ্ট্রপতি জিল্লুর রহমান ফুসফুসের সংক্রমণ ব্যাধিতে চিকিৎসাধীন অবস্থায় মৃত্যুবরণ করেন।   তথ্যসূত্র    বহিঃসংযোগ      বিষয়শ্রেণী:সিঙ্গাপুরের হাসপাতাল
গুরুপেদে মেটা (মৃত্যু ১ অক্টোবর ২০২০) ছিলেন একজন ভারতীয় রাজনীতিবিদ।   তিনি ২০১১ থেকে মৃত্যু পর্যন্ত ২০২০ সালে ইন্দাসের হয়ে তৃণমূল কংগ্রেসের প্রতিনিধিত্বকারী পশ্চিমবঙ্গ বিধানসভার সদস্য হিসেবে দায়িত্ব পালন করেন।   মেটা ৫১ বছর বয়সে কোভিড-১৯ থেকে মারা গেছেন।   তথ্যসূত্র   বিষয়শ্রেণী:১৯৬০-এর দশকে জন্ম বিষয়শ্রেণী:২০২০-এ মৃত্যু বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:বাঁকুড়া জেলার ব্যক্তি বিষয়শ্রেণী:ভারতে কোভিড-১৯ বৈশ্বিক মহামারিতে মৃত্যু
thumb|right|ভিতো মানোনে ভিতো মানোনে (মার্চ ২, ১৯৮৮)-এ ইতালিতে জন্ম গ্রহণ করেন। তিনি একজন গোলরক্ষক এবং বর্তমানে ইংলিশ প্রিমিয়ার লিগের দল আর্সেনাল ফুটবল ক্লাবের হয়ে খেলছেন।   বহিঃসংযোগ   Profile on Arsenal.com  বিষয়শ্রেণী:১৯৮৮-এ জন্ম বিষয়শ্রেণী:আর্সেনাল ফুটবল ক্লাবের খেলোয়াড় বিষয়শ্রেণী:ইতালীয় ফুটবলার বিষয়শ্রেণী:বার্নজলি ফুটবল ক্লাবের খেলোয়াড় বিষয়শ্রেণী:হাল সিটি এএফসির খেলোয়াড় বিষয়শ্রেণী:রেডিং ফুটবল ক্লাবের খেলোয়াড় বিষয়শ্রেণী:সান্ডারল্যান্ড এএফসির খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:আতালান্তা বেরগামাস্কা কালচোর খেলোয়াড় বিষয়শ্রেণী:মোনাকো ফুটবল ক্লাবের খেলোয়াড় বিষয়শ্রেণী:ডেনীয় সুপারলিগার খেলোয়াড় বিষয়শ্রেণী:মেজর লিগ সকারের খেলোয়াড় বিষয়শ্রেণী:মার্কিন যুক্তরাষ্ট্রে প্রবাসী ফুটবলার বিষয়শ্রেণী:জীবিত ব্যক্তি বিষয়শ্রেণী:সিসিলীয় বংশোদ্ভূত ব্যক্তি বিষয়শ্রেণী:ফুটবল ক্লাব লরিয়াঁর খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:মোনাকোয় প্রবাসী ফুটবলার বিষয়শ্রেণী:ফ্রান্সে প্রবাসী ফুটবলার বিষয়শ্রেণী:লিল ওলাঁপিক স্পোর্টিং ক্লাবের খেলোয়াড়